ટીમ ઈન્ડિયાના પૂર્વ ઝડપી બોલર આરપી સિંહે ક્રિકેટમાંથી નિવૃત્તિ જાહેર કરી દીધી છે. ૩૨ વર્ષીય આરપીસિંહે ટ્વિટર દ્વારા પોતાની નિવૃત્તિની જાહેરાત કરી હતી. ૨૦૦૫ના રોજ હરારેમાં ઝિમ્બાબ્વે સામે વન-ડે દ્વારા આંતરરાષ્ટ્રીય ક્રિકેટમાં પદાર્પણ કરનાર આરપી સિંહે પોતાની અંતિમ આંતરરાષ્ટ્રીય વન-ડે મેચ સપ્ટેમ્બર ૨૦૧૧માં ઇંગ્લન્ડ સામે રમી હતી. આરપી સિંહે ૨૦૦૬માં પાકિસ્તાન સામે ફૈસલાબાદ ટેસ્ટમાં પદાર્પણ કર્યું હતું. તેણે ૧૪ ટેસ્ટ મેચમાં ૪૦ વિકેટ ઝડપી હતી. ૫૮ વન-ડેમાં તેણે ૬૯ વિકેટ ઝડપી હતી જ્યારે ૧૦ ટી-૨૦ આંતરરાષ્ટ્રીય મેચમાં તેણે ૧૫ વિકેટ મેળવી હતી.